Sufixo -ura

O **sufixo -ura** ye un se fa servir en a nominalización pa decir conceptos abstractos que expresan os efectos de l'acción d'un verbo.

Se puet presentar con una -t- u una -d- relacionata con o participio d'o verbo, segunt siga un aria conservadera d'a xorda intervocalica latina (aragonés central y casos de conservación fuera de l'aragonés central) u no conservadera (aragonés mes cheneral). A forma sin -t- ni -d- se fa dreitament sobre o tema de present.

A vegadas se troba en cultismos relacionaus con o verbo en latín, (como o caso de *lectura*, que no deriva d'o verbo *leyer* en aragonés y o caso d*'[[escultura]]*).

En ocasions una parola puet tener o sufixo "-ura" en cuenta d'o sufixo culto "-dat" ("fondura"), como cabría esperar por comparanza con luengas vicinas. O sufixo "-ura" tamién puet competir con o sufixo "-or" ("valura").

## Derivaus d'un sustantivo, adchectivo u parola latina
Son eixemplos sin -t- u -d-:
**[[asprura]]*.
**[[calentura]]*.
**[[clarura]]* / *cllarura*, encara que en aragonés tamién se diz *claror*, y ye documentau en aragonés medieval *claredat*.
**[[chentura]]*.
**[[fondura]]*.
**[[mesura]]*.
**[[mestura]]*, derivau de *MIXTURA*.
**[[ranciura]]*.
**[[rasura]]*.
**[[pastura]]*.
**[[royura]]*.
**[[tintura]]*.
**[[valura]]*.

## Derivaus d'un verbo en aragonés
Se troban eixemplos con -t- u -d- (*-tura* u *-dura*). As formas con a xorda intervocalica /t/ se troban con mayor frecuencia en l'aragonés central, as formas con /d/ son as mes chenerals en as parlas altoaragonesas, en os textos medievals y en os restos d'aragonés en o castellano d'Aragón.
**[[Aguadura]]* / aiguadura* .*
**[[Armadura]]* .
**[[Banyadura]]* .
**[[Besadura]]* .
**[[Cascadura]]* .
**[[Cabalgadura]]* .
**[[Cayedura]]*.
**[[Contornadura]]*.
**[[Cremadura]]* .
**[[Encarnadura]]*.
**[[Encetadura]]* .
**[[Encontornadura]]* .
**[[Extremadura (tierra de muga)|Extremadura]]* (Extremadura aragonesa, Extremadura de Cinco Villas, etcetera).
**[[Emprenyadura]]*.
**[[Fendedura]]*.
**[[Ferradura]]*.
**[[Floridura]]*
**[[Muidura]]*, coexistindo en aragonés con *[[muyida]]*.
**[[Mulladura]]*.
**[[Naixetura]]*.
**[[Obredura]]* .
**[[Paridura]]* .
**[[Pegagura]]* .
**[[Pesadura]]* .
**[[Ralladura]]*.
**[[Regadura]]* .
**[[Tancadura]]* .
**[[Tocadura]]* .
**[[Trencadura]]* .
**[[Unfladura]]* .
**[[Vestidura]]*.

En benasqués os celos d'os animals se dicen con o sufixo -dura: *[[toridura]]*, *[[boquidura]]*, *[[gatidura]]s*, *[[verridura]]*.

En a toponimia d'as vals a on se charra l'aragonés central se troba a terminación -tuara (Polituara) que no se relaciona etimolochicament con este sufixo y se remonta a lo sufixo latino *[[sufixo -torio|-TORIU]]* (l'orichen d'o sufixo patrimonial *[[sufixo -dero|-dero]]*). A palabra *[[emprenyatuera]]* / *[[emprenyatuara]]* s'interpreta tamién a partir d'esta terminación latina (*IMPREGNATORIA*).

## Derivaus d'un verbo en latín u una fase indoeuropea anterior
A part de derivaus de verbos latinos que ya no existiban con o mesmo significau en a scripta medieval aragonesa, bi ha uns cuantos eixemplos de cultismos con grupo latino -CT- y semicultismos u patrimonials con o suyo derivau romanz -it-:
*Abreviadura.
*Cotura
*Endreitura.
*Estructura.
*Factura.
*Feitura ("acción", "feito", "uebra")
*Lectura.
*Levadura, d'o verbo latino *LEVARE*, transmeso en aragonés como *levantar*/*llevantar*/*devantar*.

## Referencias